Aalborg Stiftstidende, 1838-03-24
Blandede Efterretninger. I det med Ageposten hertil indtrufne Nr. af Børsenhalle omtaltes løseligt et privat Brev fra Kiel, ifølge hvilket Slottet, sammesteds skulde være afbrændt. Desværre har denne Efterretning bekræftet sig. Dog synes Ødelæggelsen ikke at være saa total, som nogle af vore Provindsialblade melde, idet mindste hvis man skal troe hvad Neue Zeit." af 19de indeholder derom, hvilken Beretning vi derfor vælge at meddele udførlig, saameget mere, som samme Blad af 20de ikke yderligere supplerer den. Den lyder saaledes: "En betydelig Deel af det kongelige Slot i Kiel er Natten til den 16de Marts bleven et Rov for Luerne. Jlden, som først bemærkedes om Natten Kl. 12 1/2, brød ud i øverste Etage af Slottets sydlige Deel ud imod Fjorden, og henimod Morgen laae denne Deel i Aske. Jkkun de tykke Mure, de to Taarne, af hvilke det ene tidligere benyttedes som Observatorium, og Hvælviner gerne i nederste Stokværk ere blevne staaende, hvorimod det nydelige Slotscapel, den først for nogle Aar siden indrettede nye Coursal, Kongens Gemakker og de for Hertugen af Glücksborg bestemte Beboelser ere aldeles ødelagte. Af det lauenborgske Jægercorpses paa Lofterne befindtlige Depot (Vaaben og nye Munderingsstykker) er aldeles Jntet reddet. Derimod har man været saa heldig at frelse Universitetsbibliotheket, bestaaende af 90,000 Bind, hvilket først for nogle Aar siden var flyttet fra dets Locale i den nu afbrændte Deel, ned i den hælvede Stueetage. Folk af alle Stænder, kappedes om at transportere Bøgerne til den nærliggende Academibygning og inden kort Tid var næsten hele Localet rømmet; vel blev man tilsidst hindret, ved at den ikke hvælvede Forsal foran Bibliotheket styrtede sammen og det blev forbundet med Livsfare oftere at trænge ind i Localet, men Hvælvingerne havde beskyttet de tilbageblevne Bøger. At Øvrighedspersonerne, der ledede Slukningsanstalterne, øieblik kelig erkjendte disses Utilstrækkelighed imod Jlden i den brændende Deel og, strax fra Begyndelsen af, toge det Parti, at beskytte den endnu ikke antændte Deel, var en Forholdsregel, som man, næst den fra Himlen sendte Nordvestvind, har at takke for, at den midterste Deel af Bygningen og den nordlige Fløi, hvor Prindsesse Vilhelmine skal boe, bleve reddede. Formodentlig er Uforsigtighed Aarsag til Jldens Opkomst. Bygningen blev nemlig nu, under de stedfindende, Reparationer m.v., opvarmet og de derved ansatte Betjente bemærkede først Jlden, da den ikke var at betvinge. - Den afbrændte Deel er det egentlige gamle hertugelige Slot, som i Aaret 1765, da det var nærved at falde sammen og ikke mere kunde beboes uden Livsfare, blev foranstaltet restaureret ved Bygmester Sonin fra Hamborg, efter Keiserinde Catharina den Andens befaling som Formynderinde for Storfyrsten Paul Petrowisch. At de Deputerede i Flensborg have handlet aldeles i deres Medborgeres Aand og Tænkemaade i deres Strid med Magistraten, synes en Takadresse til dem at bevidne, der findes indrykket i Itzehoer=Ugeblad og er underskreven af 687 af Flensborgs anseteste Borgere. Det hedder deri blandt Andet: Undertegnede Borgere af Flensborg finde os foranledigede til at bevidne de deputerede Borgere vor inderligste Tak, fordi de saa udholdende og kraftigen have kæmpet for Vedligeholdelsen af Stadens Rettigheder og derved fuldkommen retfærdiggjort den dem ved Valget viste Tillid.